નિહારિકાએ પોતાનો મોડલ બનવાનો અનુભવ શેર કરતા એકટ્રેસ તરીકે પોતાને સ્થાપિત કરવા માટેના પડકારોનો ઉલ્લેખ કર્યો છે. નિહારિકાએ લખ્યુ છે કે જ્યારે તેમને પહેલી ફિલ્મ ઓફર થઈ તો નિર્માતા ભૂષણ કુમારે તેમને પોતાની ઓફિસ બોલાવી અને પોતાની ફિલ્મ ‘અ ન્યૂ લવ સ્ટોરી' માટે સાઈન કરી. તેમને એક કવર આપ્યુ જેમાં 1000 નોટ હતી. મોડી રાતે ભૂષણ કુમારે નિહારિકાને મેસેજ કર્યો કે ‘હું તારા વિશે હજુ વધુ જાણવા માંગુ છુ. સાથે કંઈક સમય ગાળીએ.' નિહારિકાએ જણાવ્યુ કે તેણે આ મેસેજના જવાબમાં લખ્યો કે ‘જરુર, ડબલ ડેટ પર જઈએ છે. તમે તમારી પત્નીને લાવો અને હું મારા બોયફ્રેન્ડને લાવીશ.' નિહારિકા જણાવે છે કે ત્યારબાદ ભૂષણ કુમારનો કોઈ રિપ્લાય ન આવ્યો.